CELEX: 62019TN0534
Language: hu
Date: 2019-07-26 00:00:00
Title: T-534/19. sz. ügy: 2019. július 26-án benyújtott kereset – TestBioTech kontra Bizottság

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/19
            
         
      2019. július 26-án benyújtott kereset – TestBioTech kontra Bizottság
      (T-534/19. sz. ügy)
      (2019/C 363/27)
      Az eljárás nyelve: angol
      
         Felek
      
      
         Felperes: TestBioTech eV (München, Németország) (képviselő: K. Smith QC)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. május 20-i bizottsági határozatot, amely megtagadta a 2018. december 19-i bizottsági végrehajtási rendelet (1) visszavonását vagy módosítását;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap a téves jogalkalmazáson alapul, amennyiben a Bizottság a szóban forgó kukorica értékelését a 641/2004/EK bizottsági rendelet (2) alapján végezte.
               
            
                  2.
               
               
                  A második jogalap a tudományos értékelés nyilvánvaló hibáin alapul.
               
            
                  3.
               
               
                  A harmadik jogalap azon alapul, hogy a Bizottság jogsértő módon nem írt elő eseményspecifikus, forgalomba hozatalt követő felügyeleti tervet.
               
            
         (1)  A géntechnológiával módosított MON 87427 × MON 89034 × 1507 × MON 88017 × 59122 kukoricát és a MON 87427, MON 89034, 1507, MON 88017 és 59122 egyszeres genetikai események közül kettőt, hármat vagy négyet ötvöző, géntechnológiával módosított kukoricát tartalmazó, abból álló vagy abból előállított termékek forgalomba hozatalának engedélyezéséről, valamint a 2011/366/EU határozat hatályon kívül helyezéséről szóló, 2018. december 19-i (EU) 2018/2046 bizottsági végrehajtási határozat (az értesítés a C(2018) 8238. számú dokumentummal történt) (EGT-vonatkozású szöveg) (HL 2018. L 327., 70. o.).
      
         (2)  Az 1829/2003/EK európai parlamenti és tanácsi rendeletnek az új, géntechnológiával módosított élelmiszerek és takarmányok engedélyezése iránti kérelem, a létező termékek bejelentése és a kockázatértékelés során kedvező eredményt mutató, géntechnológiával módosított anyagok véletlen vagy technikailag elkerülhetetlen jelenléte tekintetében történő végrehajtására vonatkozó részletes szabályokról szóló, 2004. április 6-i 641/2004/EK bizottsági rendelet (HL 2004. L 102., 14. o.; magyar nyelvű különkiadás 13. fejezet, 34. kötet, 36. o.).